《春日写怀二首 其一》
明代·王渐逵

门长云萝翳僻居，春风还亦到吾庐。病馀勾漏堪求药，老向河汾只著书。

白雪岂能谐下里，痴人犹自梦华胥。陂源十亩生涯地，时课儿童灌早蔬。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。